
	[bookmark: nev]VLASKALITY SÁRA DÓRA
saridori@gmail.com
Növényorvos Msc
MSc, 4. félév
Magyar Agrár- és Élettudományi Egyetem
Növényvédelmi Intézet
	
[bookmark: _GoBack]






Témavezetők:
	Dr. Körösi Katalin Orsolya
egyetemi docens, MATE NVI

	Szabó Barbara Katalin
PhD hallgató, MATE NVI




Őszi búzán (Triticum aestivum) megjelenő Aspergillus fajok és azok mikotoxin termeléshez köthető génjeinek azonosítása és vizsgálata

Magyarországon a búza az egyik legjelentősebb termesztett növényünk a humán élelmezésben és a haszonállatok takarmányozásában betöltött szerepének köszönhetően. Az Aspergillus nemzetségbe tartozó számos faj által okozott fertőzés következtében kialakuló mikotoxin-szennyezettség teljes gabonatételeket tehet felhasználásra alkalmatlanná. A mikotoxin-termelő gombákkal való fertőzöttség számos egészségügyi és anyagi kockázatokat vonhat maga után. Nem beszélve a minőségromlás következtében kieső megtermelt termény mennyiségéről, amely a Föld növekvő népessége és a következő évekre prognosztizált gabona hiány miatt tovább növeli a téma jelentőségét.
Ezért szükséges az egyes penészgombák, mint például az Aspergillus nemzettségbe tartozó fajok minél mélyrehatóbb megismerése és mikotoxin-termelő képességük molekuláris biológiai módszerekkel történő feltérképezése. Kutatásom során az őszi búza szemtermését fertőző mikotoxin-termelő gombák dominancia viszonyait, valamint a szemekből izolált Aspergillus fajok faj szintű azonosítását, és a mikotoxin termelést elősegítő génjeinek azonosítását végzem el az azokra specifikus primerekkel. Összesen 4 darab primerpárt alkalmaztam fajmeghatározás céljából. Ezek Aspergillus niger, illetve Aspergillus tubingensis fajokra specifikus primerpárok voltak. Mindemellett összesen 16 darab mikotoxin termeléssel összefüggésbe hozható génre specifikus primerpárt alkalmaztam. Utóbbiak a Tub1, AflR, AflS, AflD, AflM, AflP, AflO, AflQ génekre specifikus primerek voltak. Végül a PCR-terméket 1%-os agaróz gélben futtattam meg. Az így kapott géleket UV fény alatt, Biorad rendszerrel, ImageLab program segítségével értékeltem ki.
A kutatásom során két az őszi búza szemtermésen belső fertőzöttséget okozó fajt, valamint számos, a mikotoxin termeléssel összeköthető gént azonosítottam az Aspergillusokból izolált DNS-ek PCR vizsgálatával. Az a tudás, hogy az egyes Aspergillus fajokról meghatározhatjuk, hogy melyek génkészletében vannak jelen nagy bizonyossággal ezek a mikotoxin termelést elősegítő gének, a későbbiekben hozzájárulhat a betakarított termények biztonságosabb kezeléséhez. 



